tartuNLP/wikipedia-smugri-20251201 huggingface dataset:
Eduard Vilde nimeline kirjandusauhind

Eduard Vilde nimeline kirjandusauhind on eesti kirjandusauhind.
Auhinna algatas Rakvere rajooni Eduard Vilde nimeline kolhoos 1965. aastal kolhoosi kirjanduspreemiana Eduard Vilde 100. sünniaastapäeva tähistamiseks. Väidetavalt oli see NSV Liidu esimene kolhoosipreemia. Ühtlasi on see Eesti pikima traditsiooniga kirjandusauhind.
Pärast kolhoosi likvideerimist jätkas aastatel 1993–1998 auhinna väljaandmist Vinni Valla Kultuurikapital. 1999. aastast annab auhinda välja Vinni vald.
Auhind määratakse möödunud aasta parimale Eduard Vilde traditsioone järgivale kirjanduslikule teosele. Kirjandusauhind on tunnustuseks kõige värskemale kodumaisele kirjandusele. Kirjandusauhinna määrab žürii, mille koosseisu ja esimehe kinnitab Vinni Vallavalitsus. Žürii on vähemalt seitsmeliikmeline ning sinna kuuluvad raamatukogu töötajate, aktiivsete lugejate, kirjandusõpetajate, vallavalitsuse esindajad. Žürii teeb otsuse Eduard Vilde sünniaastapäevaks, 4. märtsiks. Kui sobivat teost ei leita, jäetakse auhind välja andmata. 
Laureaadid.
Aastatel 1972, 1974, 1976, 1979 ja 1987 jäi preemia välja andmata.
Laureaatide tammik.
Eduard Vilde nimelise kirjandusauhinna 50. aastapäeva puhul avas Vinni vald koos laureaatidest kirjanike ja raamatusõpradega 2. augustil 2014 Pajusti alevikus asuvas looduskaitsealuses Vinni-Pajusti tammikus Eduard Vilde kirjandusauhinna laureaatide tammiku. Tammiku mitmesaja-aastased puud said endale oma kirjaniku. Nimepuud on märgistatud infotahvlitega, kus on kirjas laureaadi nimi, pärgamise aasta/aastad ja järjekorranumber. Oma nimepuu sai ka Eduard Vilde: tema tamm asub Eduard Vilde ausamba juures. Tamme sai ka kirjandusauhinna asutaja, legendaarne Vilde kolhoosi esimees August Lepasaar. Veel said oma tammed rahvaküsitluse tulemusel sajandi suurimateks eesti kirjanikeks tunnistatud A. H. Tammsaare, Oskar Luts ja Jaan Kross.
Kirjandusauhinna laureaatide tammikus on nimepuud ka kirjandusauhinna sõpradel: omaaegsel koostööpartneril Eesti Rahvusmeeskooril ja koori peadirigendil Gustav Ernesaksal, majandijuhtidel kirjandusauhinna elushoidjatel August Roomil, Erich Eriltil ja Arvi Toomel.
Ježi

Ježi on eestivene mitteformaalne kunstnikeühendus, mis tegutseb Tallinnas 2001. aastast. Ühendusel puudub kindel liikmeskond, kuid sellega seotuks peavad end umbes 20 erineva ettevalmistus- ja loometasemega kunstnikku. Ühenduses puuduvad piirangud hariduse või žanri osas. Korduvalt on esinetud ühisnäitustega Tallinnas, 2007. aastal ka Kuressaare linnuses. Ühenduse eestvedajaks on Arnold Lepin (sünd. 1970), selle ettevõtmistes on osalenud Natalja Abramova, Anžela Beljakova, Oleg Gorohhov, Juri Ivanov, Dmitri Lazjuk, Vjatšeslav Matjašin, Natalja Nazimova, Maria Reppo, Juri Sedõhh, Vitali Sobolev, Oksana Solovjova, Mihhail Zaitsev, Eduard Zentšik, Konstantin Tšeremnov, Eduard Vivsik jt.
Tähtsamad grupinäitused:
Eduard Vivsik

Eduard Vivsik (sündinud 8. septembril 1968) on eesti fotograaf.
2001. aastast hakkas fotograafiaga elatist teenima.
Fotod modellidega, reportaažid, loodus.
2002. aastal liitus kunstnikeühendusega "Ježi".
2004. aastast fotografeerib eesti peotantsusporti.
Mihhail Zaitsev

Mihhail Zaitsev (sündinud 1971) on Eesti fotograaf. Elab Narvas. 
Kõrgharidus, elukutselt infotehnoloogia spetsialist.
Asjaarmastajana tegeleb fotokunstiga 2002. aastast.
Coppa Italia

Coppa Italia (praegune nimi sponsorite tõttu TIM Cup) on Itaalia klubijalgpalli karikavõistlused. Turniiri mängitakse väljalangemissüsteemis. Karikavõitja saab õiguse osaleda UEFA Euroopa Liigas.
Poolfinaale mängitakse kahes osas, mõlema poolfinaali jõudnud meeskonna koduväljakul. Varem finaal koosnes kahest mängust, hooajast 2008–09 aga karikavõitja saab selgeks ühes mängus, mis toimub Rooma olümpiastaadionil.
2024. aastal võitis karika Torino Juventus, kes on 15 karikavõiduga ka kõige edukam klubi.
Dorothy Crowfoot Hodgkin

Dorothy Mary Crowfoot Hodgkin (12. mai 1910 Kairo, Egiptus – 29. juuli 1994 Ilmington, Warwickshire) oli inglise biokeemik, kes hakkas biomolekulide uurimiseks kasutama röntgenkristallograafiat.
Röntgenkristallograafia abil avastas ta kolesterooli (1937), penitsilliini (1945), insuliini (1954) ja B12-vitamiini (1969) struktuuri. Aastal 1964 pälvis ta mitme biomolekuli struktuuri kindlakstegemise eest Nobeli keemiaauhinna.
Suure osa oma teadlasekarjäärist töötas ta Cambridge'i Ülikooli keemialaboratooriumis.
Pärilikud haigused

Pärilikud haigused on haigused, mis kanduvad edasi vanematelt järglastele. Päriliku haiguse aluseks on geenidefekt, mis kandub edasi põlvest põlve.
Pärilikke haigusi tuleb eristada looteeas tekkinud geenimutatsioonidest tingitud haigustest, mis manifesteeruvad näiteks väärarengutena, ja pärilikust soodumusest.
Epiteet

Epiteet on täiteline lisandsõna, mis tõstab põhisõna mõiste tunnusest esile autori arvates mõnd tähtsat joont ("nt: "Silmad nii säravad, sügavad, sametimustad..." M. Under").
Hatecore

Hatecore viitab ajalooliselt 1980. aastate New Yorgi "hardcore"'i ansamblitele, mille kõla erines harilikust "hardcore"-pungist, olles natuke metalsem. 1990. aastatel aga võtsid paljud rassistliku, "white power"'i, neonatsi ja RAC temaatikaga bändid termini üle ning hakkasid kasutama seda enda muusika kirjeldamiseks. Seega tänapäeval enamasti mõeldaksegi "hatecore"'i all rassistlikku "hardcore"-muusikat.
New Yorgis ansambliga SFA "hardcore" punki vijelenud Brendan Rafferty, kes arvatavasti võttis esimesena kasutusele termini "hatecore", jaoks tähistab "hate-core" "hardcore"-pungi muusikat, mis vastandub "straight edge"'i ja "posi" liikumistele.
Faye Dunaway

Faye Dunaway (õieti Dorothy Faye Dunaway; sündinud 14. jaanuaril 1941 Bascomis Florida osariigis) on Oscariga pärjatud USA filminäitleja ja produtsent. 
Elulugu.
Faye Dunaway sündis sõjaväelase peres. Näitekunsti õppis ta Bostoni Ülikoolis ning lühikest aega osales Lincolni Keskuse näitetrupi töös, mida tollal juhtis Elia Kazan.
1967. aastal tegi ta filmidebüüdi Otto Premingeri teoses "Hurry Sundown", milles Dunaway pälvis Briti Filmiakadeemia auhinna. Samal aastal mängitud roll filmis "Bonnie ja Clyde" tõi talle Oscari-nominatsiooni.
Aastatel 1974–1979 oli ta abielus rokkmuusik Peter Wolfiga. Samal aasta sisse mahtus ka roll Sidney Lumet' filmis "Televõrk", mis tõi Oscari.
1980. aastatel mängis ta väga paljudes telefilmides ja lühiseriaalides. 
1984–1987 oli ta abielus Briti fotograafi Terry O'Neilliga. Neil on poeg Liam O'Neill (sündinud 1980). 2003. aastal paljastas Terry O'Neill, et laps oli hoopiski adopteeritud – Dunaway oli seda fakti kaua eitanud.
1995. aastal ilmus tema elulooraamat "Otsides Gatsbyt: minu elu".
Meedium (seriaal)

"Meedium" on Emmy ja Kuldgloobuse nominatsioonidega USA draamasari naisest (Allison – Patricia Arquette), kes töötab Phoenixi ringkonnaprokuröri juures ja kellel on meediumi võimed. 
Sari põhineb tõelise Allison DuBois' elul, kes on aastaid aidanud kohalikke politseijõude väidetavalt kasutades oma meediumivõimeid ja suheldes surnutega.
Eestis on seda seriaali näidanud Kanal 2.
Patricia Arquette

 Patricia Tiffany Arquette (sündinud 8. aprillil 1968 Chicagos Illinoisis) on Emmy auhinnaga pärjatud ja Kuldgloobusele nomineeritud USA filminäitleja.
Aastast 2005 kehastab ta Allison DuBois'd USA draamasarjas "Meedium". Rolli eest sai ta parima draamasarja naisnäitleja Emmy.
Lisaks on ta mänginud filmides "True Romance", "Lost Highway" ja "Little Nicky".
Auhinnad.
Emmy
Drea de Matteo

Andrea Donna "Drea" de Matteo (sündinud 19. jaanuaril 1972 New Yorgis) on Emmy auhinnaga pärjatud ja Kuldgloobusele nomineeritud USA filminäitleja.
Ta on eelkõige tuntud Adriana La Cerva osatäitjana draamsarjas "Sopranod" ja Gina Tribbiani kehastajana komöödiasarjas "Joey".
Jodie Foster

Jodie Foster (õieti Alicia Christian Foster; sündinud 19. novembril 1962 Los Angeleses) on USA filminäitleja, -lavastaja ja -produtsent, Oscari laureaat.
Elukäik.
Foster sündis Lucius Foster III ja Evelyn Fosteri (neiupõlvenimi Almond) peres. Tema kolm õde-venda kutsusid teda Jodieks. 
Filmidebüüdi tegi ta 1972. aastal Disney filmis "Napoleon ja Samantha". Tuntuks sai ta 1976. aastal Martin Scorsese lavastatud filmis "Taksojuht", kus mängis alaealist prostituuti. Selle rolliga kandideeris ta ka Oscarile. 
1985. aastal lõpetas ta "cum laude" Yale'i Ülikooli inglise kirjanduse bakalaureuseõppe. 1988. aastal võitis ta Oscari filmiga "Süüdistatu", 1991 aga Jonathan Demme filmiga "Voonakeste vaikimine". Ta on võitnud ka 2 Kuldgloobust, BAFTA auhinna ja muid filmiauhindu.
1991. aastal tegi Foster lavastajadebüüdi filmiga "Little Man Tate". 
Isiklikku.
Foster on abielus näitleja ja fotograafi Alexandra Hedisoniga. Neil on kaks poega: Charles (sündinud 1998) ja Kit (sündinud 2001). Foster pole pidanud vajalikuks avalikult teatada, kes laste isa(d) on.
Sunrise Avenue

Sunrise Avenue oli Soome rokkansambel, mis tegutses aastast 2002 kuni 2022 aastani. Bändi asutasid laulja Samu Haber ja bändist hiljem lahkunud Janne Kärkkäinen.
Enne ansambli loomist tegutseti 1992. aastast nime Sunrise all.
Bändi 2006. aastal avaldatud debüütalbumi "On the Way to Wonderland" produtsent oli Jukka Backlund, albumi avaldas plaadifirma EMI. Soomes oli album parimate albumite edetabelis teisel kohal.
Teine stuudioalbum, "Popgasm", avaldati aastal 2009.
Kolmas album "Acoustic Tour" avaldati aastal 2010. See on kokku pandud "Acoustic Touri" kontserdil salvestatud akustilistest lauludest.
Kolmas stuudioalbum "Out of Style" avaldati 2011. aasta märtsis ning selle suurim hitt "Hollywood Hills" on ainuisikuliselt Haberi kirjutatud.
Sunrise Avenue on müünud enam kui 700 000 albumit ja rohkem kui 1 000 000 singlit. Nende loomingut on saadud kuulata rohkem kui tuhandel kontserdil kahekümnes Euroopa riigis ja Jaapanis.
Bänd andis Eestis Rock Cafés 12. mail 2011 kontserdi koos teise Soome bändiga Von Hertzen Brothers, lisaks neile esinesid seal ka Eesti superstaarisaate finalistid. Kontserdi otseülekannet oli võimalik vaadata nii Elioni digiTV-st kui EMT klientidel oma mobiiltelefonist.
Kes koera saba kergitab, kui koer ise

"Kes koera saba kergitab, kui koer ise" on vanasõna
Tõlgendus.
Analoogset allteksti omavad mõned teisedki vanasõnad:
Tippviidikas

Tippviidikas ("Alburnoides bipunctatus") on karpkalaliste seltsi kuuluv kala.
Tippviidikal on viidikast veidi kõrgem keha, suu on otseseisune. Küljejoone all ja ülal on iseloomulikud täpid, millest moodustub kaks pikirida. Selg metalse läikega oliivpruun kuni sinakasrohekas, kõhualune hele.
Pikkus kuni 13 cm, levila Kesk-Euroopast kuni Valgevene ja Volga jõe vesikonnani. Eelistab kiirevoolulisi ja puhtaveelisi jõgesid, harvem asustab järvesid. Hoidub erinevalt viidikast pigem veekogu põhjakihtidesse.
Eestis levinud mõnede jõgede vesikonnas.
Haridžiidid

Haridžiidid on vanim islamiusuliste rühmitus. Nad erinevad nii sunniitidest ja šiiitidest. Praegu elavad haridžiidid põhiliselt Omaanis ja Põhja-Aafrikas.
30 Rock

"30 Rock" on Emmy ja Kuldgloobusega pärjatud USA situatsioonikomöödiasari, mis jõudis tele-eetrisse alates 2006. aasta sügisest. 
Sarja loojaks on endine "Saturday Night Live" (SNL) osatäitja ja stsenarist Tina Fey, kes on ka üks sarja produtsente. Lisaks kuulub produtsentide hulka ka SNLi looja Lorne Michaels.
Sarja pealkiri tuleneb telestuudio NBC New Yorgi stuudio peamaja GE Buildingu hüüdnimest, mis asub aadressil 30 Rockefeller Plaza. Seriaal keskendub fiktsionaalse sketšisaate "TGS" (varasema pealkirjaga "The Girly Show") lavatagusele.
Strängnäs

Strängnäs on tiheasustusega paikkond Rootsis Södermanlandi läänis, Strängnäsi valla keskus. Asub 80 km Stockholmist läänes.
Strängnäs, Södermanlandi maakonnas sai linnaõigused 1336. Strängnäs oli katoliku ja on Rootsi luterliku Strängnäsi piiskopkonna keskus.
Strängnäs on farmaatsiatööstuse keskus.
Aastal 2005 elas linnas 12 900 inimest.
Kadri Rämmeld

Kadri Rämmeld (kuni 2016 Kadri Adamson; sündinud 16. augustil 1976) on eesti näitleja.
Haridus.
Ta lõpetas 1994. aastal Tallinna Saksa Gümnaasiumi ja on õppinud Eesti Humanitaarinstituudis germanistikat. 1999. aastal lõpetas ta Eesti Humanitaarinstituudi näitlejameisterlikkuse erialal.
Töökäik.
Ta on töötanud näitlejana Theatrumis, Vanalinnastuudios, Vana Baskini Teatris (2007–2012) ning näidelnud teatri-, tele- ja raadioprojektides. 2014. aastast töötab ta näitlejana Pärnu Endla Teatris. 2024. aastast töötab Audru koolis saksa keele õpetajana.
Tõlkinud näidendeid (Georg Kreisleri „Täna õhtul – Lola Blau”, Ludwig Tiecki „Saabastega kass”, Wolfgang Maria Baueri „Julie, joovastus ja uni”).
Isiklikku.
Tema isa oli Eesti NSV komsomoli-, partei- ja riigitegelane ning eesti koolijuht Karl Adamson. 
Tal on kuni 2014. aastani kestnud kooselust ärijuht Toomas Varaga 2006. aastal sündinud tütar Miira ja 2007. aastal sündinud poeg Voldemar. 2016. aasta suve alguses abiellus ta näitleja Meelis Rämmeldiga. Neil on 2017. aastal sündinud poeg Ruts.
Victoria Woodhull

Victoria Claflin Woodhull (23. september 1838 Homer, Ohio – 9. juuni 1927 Worcestershire, Inglismaa) oli USA sufražett, kes avaldas oma kirjutised Ameerika kullatud ajastul (1865–1901), olles 19. sajandi Ameerika sufražetiliikumise liidreid. 
Ta oli värvikas ja kurikuulus naisõiguste sümbol, kes pooldas vaba armastust ja töölisreforme. Tema kõnede ja artiklite autorsus on vaidlustatud, kuna arvatakse, et ta ei ole neid ise kirjutanud. Tuntuks sai ta ka 1872. aastal presidendikandidatuuri esitamisega.
Matsalu laht

Matsalu laht on Läänemere laht Eesti läänerannikul Matsalu looduskaitsealal Väinameres.
Matsalu lahe pindala on 67 km², pikkus 16 km ja laius 4–6 km. Lahe keskmine sügavus on 1,5 m. Laht on Kasari jõe suudmeala.
Rein Marandi

Rein Marandi (22. juunini 1935 Rein Müürmann; 8. veebruar 1921 Tallinn – 25. oktoober 2003) oli eesti ajaloolane ja politoloog. 
Lõpetas 1940. aastal Tallinnas Jakob Westholmi Gümnaasiumi, seejärel õppis Tartu Ülikooli matemaatika- ja õigusteaduskonnas (vahetas teaduskonda 1942. aastal). Aastatel 1943–1944 võitles Soome armees, hiljem soomepoiste rügemendis JR200. 1943. aasta detsembris avastati tal kopsutuberkuloos. Pärast Soome-Vene vaherahu tuli ta tagasi Eestisse, kust pöördus perega uuesti Soome. 
1944. aastal põgenes Rootsi. Jätkas õpinguid Uppsala Ülikoolis (lõpetas 1952 filosoofiateaduskonna teaduste kandidaadi kraadiga ja sai 1959 riigiteaduse alal litsentsiaadikraadi) ja hiljem Helsingi Ülikoolis, kus sai 1964 politoloogiadoktori kraadi. 
Töötas 1960–1971 ja 1976–1986 Rootsi Riigipäeva raamatukoguhoidjana ning vahepealsel ajal Uppsala Ülikooli juures arhivaarina.
Ta oli ajalehtede Vaba Eesti ja Teataja toimetuse liige.
Uuris peamiselt Eesti poliitilist ajalugu aastatel 1920–1940, eriti vapside tegevust, samuti Soome lähiajalugu ja pagulassotsioloogiat.
Igaüks on oma õnne sepp

"Igaüks on oma õnne sepp" on vanasõna, mille tüübinumber on teadusliku väljaande "Eesti vanasõnad" järgi 14657.
Vanasõna autentseid arhiivitekste on Eesti Rahvaluule Arhiivi kogudes teada 80.
Vanasõnatüübiga "Igaüks on oma õnne sepp" on lähedalt seotud tüüp number 14658 "Igaüks põle oma õnne sepp mette", millest on teada üks autentne tekst.
Pyongyang

Pyongyang (korea keeles 평양 "P’yŏngyang", hanja: 平壤) on Korea Rahvademokraatliku Vabariigi pealinn, mis asub Taedongi jõe kaldal. Pyongyang tähendab korea keeles 'sile maa'.
Pyongyangi pindala on 3194 km². Elanikke on 3 255 388 (2008). See on Põhja-Korea suurim linn ja halduskeskus. Pyongyang on Põhja-Korea kultuuriline ja ajalooline keskus. 
Pyongyangis töötavad bussid, metroo ja tramm.
Küsimärk

? (küsimärk) on kirjavahemärk, mis lõpetab küsilaused. 
Kaudküsimuse lõppu ei panda küsimärki.
Küsimärki kasutatakse tihti ka puuduvate või teadmata andmete kohal. Samuti on see küsimuse või küsitavuse sümbol.
Mõnes keeles, näiteks hispaania keeles, kasutatakse korraga küsilause lõpus küsimärki ja küsilause alguses ümberpööratud küsimärki (¿), näiteks "¿Qué hora es?" (Mis kell on?). Kiirel kirjutamisel seda ortograafiareeglit tihti eiratakse, kuid algusküsimärgi ärajätmine on tingimata viga.
Küsimärki saab lause lõpus kasutada ka kõrvuti hüüumärgiga (?!), et märkida lause erilist intonatsiooni või küsimuse rõhutatust.
Male ja kabe kommentaarides tähendab küsimärk nõrka käiku või viga.
Colombo

Colombo on suurim linn Sri Lankas ja "de facto" Sri Lanka pealinn. Elanike arv on 2020. aasta seisuga 752 993.
16. sajandil asutasid portugallased oma tugipunkti, mille nimetasid Christoph Kolumbuse auks. 
2012. aastal moodustasid Colombo rahvastikust 36,9% singalid, 29,6% Sri Lanka tamilid ja 29% Sri Lanka maurid.
Colombos asub 1877. aastal asutatud Colombo rahvusmuuseum, mis on ühtlasi Sri Lanka rahvusmuuseum.
Psüühikahäire

Psüühikahäire, ka vaimse tervise häire, psühhiaatriline häire on käitumises või mõtlemises väljenduv muster, mis põhjustab vaevusi ja/või kahjustab isiklikku toimimist. Häire omadused võivad olla püsivad, korduvad või esineda ühekordse episoodina. Mitmed häired omavad sümptomeid ja tunnuseid, mis ka sama haiguse piires võivad igal konkreetsel juhul väga palju erineda. 
Häirete põhjused pole sageli kindlalt teada. Häireid defineeritakse selle abil, kuidas inimene käitub, tunneb, tajub või mõtleb. Diagnoosimisel arvestatakse ka inimese kultuuriliste ja usuliste veendumuste ja sotsiaalsete normidega.
Maailma Terviseorganisatsiooni arusaama kohaselt sõltub psüühikahäire sisu konkreetse ühiskonna sotsiaalsetest, kultuurilistest, majanduslikest ja õiguslikest iseärasustest.
Levinumad psüühilised haigused on meeleoluhäired (depressioon ja bipolaarne häire), psühhootilised häired (sh skisofreenia) ja ärevushäired (sh paanikahäire, üldistunud ärevushäire, obsessiiv-kompulsiivne häire, foobiad).
Psüühiliste haiguste ravi ja toetusvõimalused on väga mitmekesised. Tänapäevane ravi psüühiliste haiguste leevendamisel lähtub kolmest tugisambast: ravimid, psühhoteraapia ja psühhosotsiaalne rehabilitatsioon. Haiguse kulg ja prognoos on paremad, kui kasutada kombineerituna kõiki kolme.
Haigusest taastumine tähendab tihtipeale koos haigusega elus toimetulekut. See tähendab, et ühelt poolt on haiguse sümptomid raviga kas kadunud või sellisel määral taandunud, et ei sega oluliselt inimese igapäevast elu. Teiselt poolt on inimene õppinud vaatamata haigusele võimalikult iseseisvalt toime tulema ning elab mõtestatud ja tähendusrikast elu.
Haigusest taastumisel on oma kindlad seaduspärasused ja staadiumid. Eriti just raskemate psüühiliste haiguste puhul on taastumine pikk protsess ning võib mõnikord kesta lausa aastaid.
Psüühikahäired klassifitseeritakse RHK-10-s diagnoosikoodidega, mis algavad F-tähega: F0–F9.
Gillian Anderson

Gillian Leigh Anderson (sündinud 9. augustil 1968 Chicagos) on Emmy ja Kuldgloobusega pärjatud filminäitleja, kelle tuntuimad rollid on FBI agent Dana Scully Ameerika Ühendriikide seriaalis "Salatoimikud" ja Lady Dedlocki osa BBC seriaalis "Bleak House".
Elulugu.
Gillian sündis Edward ja Rosemary Andersoni peres. Peagi kolis pere Puerto Ricosse, 15 kuud hiljem siirduti aga Londonisse. Tal on noorem õde Zoe ja vend Aaron, kes põeb raskekujulist närvihaigust.
1990. aastal lõpetas Gillian Anderson DePauli Ülikooli lavakunsti alal.
Karjäär.
Filmidebüüdi tegi ta 1992. aastal draamas "The Turning". 1993. aastal sai ta osa Chris Carteri seriaalis "Salatoimikud", kus mängis David Duchovnyga FBI agente; mõlemad näitlejad said sellega tuntuks.
Eesti telekanalitel on lähiminevikus näidatud tema kui ühe peaosatäitjaga 17-osalist kriminaaldraamat-õudusseriaali "Langus" ("The Fall", 2013–2016) ja temaga kõrvalosas filmi "Vildakas maja" ("Crooked House", 2017).
Isiklikku.
Aastatel 1994–1997 oli ta abielus filmikunstnik Clyde Klotziga, kellega neil on tütar Piper (sündinud 1994). 2004–2006 oli ta abielus dokumentaalfilmilavastaja Julian Ozanne'iga.
Damaskus

Damaskus on Süüria pealinn. Kuulub maailma vanimate linnade hulka. Asub Süüria edelaosas Baradá jõe kaldal.
Damaskus on Süürias suuruselt teine linn Aleppo järel.
See on üks peamisi Levandi kultuuri- ja usukeskusi.
Damaskuses on poolkõrbeline kliima, kuna läänes asuv Antiliibanoni mäestik peab kinni Vahemerelt tuleva niiske õhu ja vihma.
2011. aastal oli hinnanguline elanike arv 1 711 000. Suurim vähemus on kurdid (umbes 300 000). Enamik elanikke on usult sunniidid. Damaskuses on üle 2000 mošee, neist tuntuim on Umaijaadide mošee ehk Damaskuse Suur mošee. 10–15% elanikest on kristlased.
Damaskus jaguneb 15 linnaosaks ja need omakorda kokku 95 asumiks. Yarmūk, mis loetakse eraldi asulaks, kuulub koos Damaskuse linnaga Damaskuse kubermangu.
Prognoos (meditsiin)

Prognoos (kreeka keeles πρόγνωσις "prognōsis" 'etteteadmine, ettenägemine') on meditsiinis haiguse kulu ja haige seisundi muutumise ennustus.
Kindlaid digitaalseid kriteeriume meditsiiniliseks prognoosimiseks tänapäeval ei ole. Prognoos püstitatakse vastavalt arsti teadmistele ja kogemustele. Teatud määral saab prognoosi kujundada suurte statistiliste rühmade alusel, näiteks on varasemate uuringute tulemusel võimalik väita, et 45% tõsise septilise šokiga patsientidest sureb 28 päeva jooksul. Siiski ei määra see korrektselt konkreetse üksikisiku saatust. Prognoosimisel arvestatakse haiguse iseloomu, haige vanust, kaasuvaid haigusi, haige meeleolu ja tahet paraneda, ravimite toime tõhusust ja tekkivaid kõrvalnähte, haige sotsiaalset ja psüühilist seisundit, haige pärilikkuse anamneesi, riskitegurite olemasolu.
Eristatakse järgmisi prognoose:
Eristatakse järgmisi prognoosi tõenäosuse realiseerumise astmeid:
Seega, kui prognoos elule on hea, siis väga suure tõenäosusega jääb patsient haiguse lõppedes või stabiliseerudes ellu, ning kui prognoos elule on väga halb, siis väga suure tõenäosusega põhjustab haigus inimese surma.
Prognoosi teades saab paremini otsustada, kas on mõttekas üht- või teistsugust ravi alustada.
Prognoos võib sisaldada infot selle kohta, millise aja vältel ravi ajal ja järel haige seisund ei halvene, milline on elusoleku tõenäosus teatud aja möödumisel diagnoosimisest ning kui pikk on haige elu pärast diagnoosimist.
19. sajandil oli meditsiini põhieesmärk haiguste korrektne diagnoosimine ja rahuldava prognoosi saavutamine. Alles hiljem pandi põhirõhk haiguste väljaravimisele.
Diagnoos

Diagnoos meditsiinis on arstlik otsus haiguse olemuse ja haige seisundi kohta.
Diagnoos on arstlikus tegevuses vajalik adekvaatse ravi määramiseks, edasiste uuringute planeerimiseks, prognoosi määramiseks. Diagnoos ei ole enamasti lõplik, vaid see võib aja jooksul muutuda, kuna:
Ideaalsel juhul peegeldab diagnoos haiguse etioloogiat, patogeneesi, anatoomilist substraati. Esialgse diagnoosina võib kasutada ka sümptomaatilisi diagnoose (nohu, peavalu), kuid lõpliku diagnoosina tuleks neid võimalusel vältida. Tavaliselt tuleks diagnoos vormistada ladina keeles.
Diagnoosis märgitakse ära kõik patsiendil esinevad haigused. Kusjuures tuuakse eraldi välja põhihaigus ja kaasuvad haigused. Kaasuvate haiguste arv ei ole piiratud. Ei ole haruldane, et diagnoosis on ära toodud 10 või enam haigust.
Haigused võivad esineda ühes või mitmes elundkonnas. Mitmes elundkonnas esinevad kroonilised haigused võivad anda aluse käsitleda haiget liitpuudega inimesena.
Helena Tulve

Helena Tulve (sündinud 28. aprillil 1972 Tartus) on eesti helilooja.
Õpingud.
Aastal 1990 lõpetas ta Tallinna Muusikakeskkooli kompositsiooni erialal, juhendajaks Alo Põldmäe. 1990–1992 õppis Erkki-Sven Tüüri klassis heliloomingut, hiljem täiendas end Pariisi Rahvuslikus Regionaalkonservatooriumis, õppides Jacques Charpentier' kompositsiooniklassis, mille lõpetas 1994. Aastatel 1993–1996 täiendas Pariisi Rahvuslikus Kõrgemas Muusika ja Tantsu Konservatooriumis, kus õppis gregooriuse laulu. Osalenud György Ligeti ja Marco Stroppa suvekursustel ning IRCAMi elektronmuusika kursustel Pariisis (2001).
Tegevus.
Aastast 2000 on ta Eesti Muusikaakadeemia kompositsiooniõppejõud.
2006. aasta märtsis toimunud festivalil "Eesti muusika päevad" oli Helena Tulve peahelilooja, festivali raames toimus ka helilooja rahvusvaheline meistrikursus.
2008. aastal oli ta Tartu Ülikooli vabade kunstide professor.
Looming.
Tulve varasemas loomingus domineerib meloodiline materjal, hilisemas on suur rõhk kammermuusikal. Tema heliloomingus leiab tihti prantsuse spektraalmuusikat, Gregoriuse koraali, IRCAMi eksperimente ja idamaise muusika jooni. Enam kui traditsioonilised väljendusvahendid nagu meloodia, rütm, harmoonia, huvitab teda toorheli, selle tekkimine, muundumine ja kadumine (mikrointervallika). Kirjutanud ka suurvorme.
Helena Tulve on olnud helilooja Sulev Keeduse filmidele "Somnambuul" (2003) ning "Kirjad Inglile" (2011).
Isiklikku.
Jaan-Eik Tulve on tema abikaasa. Neil on kaks poega ja tütar, muusik Eliann Tulve, kes on tegev ansamblis Holy Motors.
Aşgabat

Aşgabat on Türkmenistani pealinn. Asub oaasis Karakumi kõrbes Köpetdagi jalamil.
Linn asutati 1881. aastal ning kuni 1919. aastani kandis nime "Ashabad". Aastail 1919–1927 nimetati linn revolutsioonitegelase Pavel Poltoratski järgi "Poltoratskiks", seejärel oli see kuni NSV Liidu lagunemiseni "Ašhabad". Pärast Türkmenistani iseseisvumise väljakuulutamist 27. oktoobril 1991 nimetati riigis mitmed asulad ümber ning linna nimeks sai "Aşgabat".
6. oktoobril 1948 tabas linna ülitugev maavärin, mille tagajärjel enamik linnast hävis.
Türkmeenid moodustavad 77% Aşgabati elanikest.
Etioloogia

Etioloogia ehk haigusepõhjuseõpetus on meditsiinis ja veterinaarias õpetus haiguste tekkepõhjustest. Mingi haiguse etioloogiaks nimetatakse selle haigust põhjustanud tegurite kogumit. 
Haiguste tekkepõhjused võivad olla:
Haiguse tekke põhjus võib olla teadmata (näiteks skisofreenia, migreen).
Patogenees

Patogenees on õpetus haiguste kulgemise seaduspärasustest.
Kui näiteks nakkushaiguste puhul etioloogiliseks faktoriks oleks mikroob, siis patogenees uurib, miks ja kuidas mikroob põhjustab haigestumist.
Sümptom

Sümptom ehk sümptoom meditsiinis on mingile haiguslikule protsessile viitav iseärasus, haiguse märk.
Sümptom ei ole ainult silmaga nähtav ja kõrvaga kuuldav haigustunnus ja haige poolt esitatav kaebus, vaid ka laboratoorse ja instrumentaalse diagnostika abil leitud kõrvalekalle.
Sümptomid on näiteks köha, peavalu, QRS saki lamenemine jne.
Semiootika.
Semiootikas vaadeldakse sümptomeid haiguste märkidena.
RHK-10-Q

RHK-10-Q tähistab rahvusvahelise haiguste klassifikatsiooni (RHK-10) XVII peatükis klassifitseeritud kaasasündinud väärarendeid, deformatsioone ja kromosoomianomaaliaid (inglise keeles "Congenital malformations, deformations and chromosomal abnormalities"), mida vajadusel täpsustatakse alamjaotistes Q00-Q99. Kaasasündinud väärarendid, deformatsioonid ja kromosoomianomaaliad erinevad soo, avaldumisaja, sümptomite, tüübi, tekkeaja ja -tekkemehhanismi, raskusastme, kaasnevate hälvete, ravimite ja abiseadmete ning teraapia, prognoosi, võimaliku invaliidsusastme, taasavaldumisriski ja põhjustava teguri ehk tegurite rühma jms poolest.
Zadig

"Zadig ehk Saatus" (1747) on prantsuse filosoofi Voltaire'i filosoofiline romaan.
Allegoorilise raamatu sündmused toimuvad muistses Babülonis, seiklusterohke lugu räägib voorusliku Zadigi õnneotsingutest. Voltaire vihjab Zadigi teekonna kaudu, et maailm on täis inimkurjust, tühiseid kirgi ja väiklust ning et inimesed ise pole muud kui "üksteist õgivad putukad väikesel porikübemel". Täiuslik kord valitseb ehk kusagil kõrgemate olendite seas, kuid siin maailmas peab inimene leppima oma saatusega, mis inimesest endast sõltub vähe.
Eesti keeles ilmus "Zadig" 1994. aastal, samade kaante vahel Voltaire'i teise romaaniga "Candide".
Bette Davis

 
Bette Davis (sünninimega Ruth Elizabeth Davis; 5. aprill 1908 Massachusetts – 6. oktoober 1989) oli USA näitleja. Ta võitis kaks Oscarit (1935 ja 1938).
Elulugu.
Davis sündis jurist Harlow Morrell Davise ja Ruth ("Ruthie") Augusta Favori peres. Tema õde Barbara ("Bobby") sündis 25. oktoobril 1909. Aastast 1915 elasid Davise vanemad lahus. 1921. aastal kolis Ruth koos oma tütardega New Yorki, kus Ruth töötas fotograafina. 
Kui Davis nägi Rudolph Valentinot filmis "The Four Horseman of the Apocalypse" ja Mary Pickfordi filmis "Little Lord Fauntleroy", sai tema kinnisideeks saada näitlejaks. Tütre ideed toetas ka ema.
Näitekunsti õppis ta John Murray Andersoni draamakoolis. Pärast seda tantsis George Cukori trupis. 
Filmidebüüdi tegi ta 1931. aastal filmis "Bad Sister". Tuntuks sai aga aasta hiljem mängitud linateoses "The Man Who Played God". Aastal 1935 pälvis rolli eest filmis "Ohtlik" esimese Oscari. 1938. aastal sai ta rolli eest filmis "Jezebel" teise Oscari. 
1962. aastal ilmus tema enda kirjutatud elulooraamat "Üksildane elu".
1983. aastal diagnoositi Davisel rinnavähk ja talle tehti mastektoomia (eemaldati rind). Kahe operatsiooninädala sees elas ta üle neli ajurabandust, mistõttu sai ta näo- ja parema käe halvatuse. Pärast pikka ravi, kus teda abistas isiklik hooldaja Kathryn Sarmak, taastus ta osaliselt halvatusest. Pärast seda mängis Davis veel mitmes filmis. 
Ta maeti Hollywood Hillsi kalmistule Los Angeleses, kus varem puhkasid juba tema ema ja õde Bobby.
Isiklikku.
Davis oli abielus neli korda:
Saaremaa rüütelkonna hoone

Saaremaa rüütelkonna hoone asub Kuressaare kesklinnas, aadressil Lossi tänav 1. Praegu on seal Saaremaa vallavalitsuse ruumid.
Hoone on ehitatud 18. sajandi lõpupoole. Saaremaa rüütelkond ostis 1800. aastal maja Dellingshausenitelt, kes olevat mahukate ja suurte keldritega maja kasutanud viljahoidlana.
1830.–1840. aastatel toimusid hoone põhjalikud ümberehitused, ehitise tänavapoolset fronti pikendati ja barokse põhikujuga hoonele lisati klassitsistlikud detailid pilastrite, frontoonide jms näol ning suurendati aknaavasid. 1912. aastal kolis Saaremaa rüütelkond värskelt remonditud Kuressaare kindlusesse ja Saaremaa rüütelkonna hoone müüdi aadliklubile Ressource. 1920. aastal Eesti Vabariigi Asutava Kogu vastu võetud seisuste kaotamise seaduse alusel Saaremaa rüütelkond likvideeriti.
1920. aastal ostis Saare Maakonnanõukogu endise Saaremaa rüütelkonna hoone Saare Maakonnavalitsuse ametiruumideks.
1936. aastal ehitati hoone esimene korrus ümber kaupluseruumideks, lammutati rõduehitis ja hoonele rajati insener Nikolai Jürissoni plaani järgi juurdeehitis, apteek Raekoja tänava poole ja keldrid kohandati poeruumideks ning 1937. aastal ehitati hoonele funktsionalistlik juurdeehitus Raekoja tänava poolele.
Eesti NSV ajal asus hoones Kingissepa rajooni RSN Täitevkomitee. 1976. aastal taastati hoone dolomiitsammastikul rõdu, 1980. aastal ehitati hoonele juurdeehitus Kitsale tänavale koos garaažidega.
Native Nod

Native Nod oli "emotional hardcore" ameerika ansambel, mis tegutses põhiliselt 1990. aastate esimesel poolel USA idarannikul.
Bändi panust aitamaks defineerida üpriski meelevaldselt kasutatavat terminit "emo" peetakse väga suureks. Nende albumit "Today Puberty, Tomorrow the World" käsitletakse tihti kui ühte emožanri verstapostidest. 
Native Nodi looming koosneb tegelikult vaid üheksast loost, mis algselt anti välja kolmel seitsmetollisel grammafoniplaadil ("Answers", "Bread" ja "Lower GI bleed"). Nende muusika on emotsionaalne, depressiivne, poolenisti karjuv ning kuigi laulude sõnad on hoolikalt kombineeritud, on tegelik sõnum tihti raskesti mõistetav. Alles 1996. aastal andis Gern Blandsten Records välja nende CD, mis sisaldas kogu nende loomingut.
2006. aasta Primetime Emmy auhinnad

2006. aasta Primetime Emmy auhinnad olid järjekorras 58. Primetime Emmy auhinnad, mis jagati välja 27. augustil 2006 Shrine Auditooriumis Los Angeleses Californias. Õhtujuht oli Conan O'Brien.
Nominendid ja võitjad.
Parim draamasari.
Nominendid:
Võitja
Parim komöödiasari.
Nominendid:
Võitja
Parim minisari.
Nominendid:
Võitja
Parim telefilm.
Nominendid:
Võitja
Parim tõsielusaade.
Nominendid:
Võitja
Parim tõsielul põhinev võistlussaade.
Nominendid:
Võitja
Parim varietee-, muusika- või komöödiasaade.
Nominendid:
Võitja
Parim draamasarja meespeaosatäitja.
Nominendid:
Võitja
Parim komöödiasarja meespeaosatäitja.
Nominendid:
Võitja
Parim minisarja või telefilmi meespeaosatäitja.
Nominendid:
Võitja
Parim draamasarja naispeaosatäitja.
Nominendid:
Võitja
Parim komöödiasarja naispeaosatäitja.
Nominendid:
Võitja
Parim minisarja või telefilmi naispeaosatäitja.
Nominendid:
Võitja
Parim draamasarja meeskõrvalosatäitja.
Nominendid:
Võitja
Parim komöödiasarja meeskõrvalosatäitja.
Nominendid:
Võitja
Parim minisarja või telefilmi meeskõrvalosatäitja.
Nominendid:
Võitja
Parim draamasarja naiskõrvalosatäitja.
Nominendid:
Võitja
Parim komöödiasarja naiskõrvalosatäitja.
Nominendid:
Võitja
Parim minisarja või telefilmi naiskõrvalosatäitja.
Nominendid:
Võitja
Amanda Woodward

Amanda Woodward on emo-/"screamo"-ansambel Prantsusmaalt Caenist. Ansambli sõnum on kohati poliitiline.
Ansambli liige Nico on prantsuse "screamo"-ansamblist The Apollo Program, plaadifirma Paranoid Records kaasasutaja.
Ansambel eelistab oma loomingut välja anda grammofoniplaatidel, kuid hoolimata sellest on enamik loomingut ka CD-plaatidel ja kassettidel saadaval.
2006. aastal astus Amanda Woodward üles ka Eestis.
Shirley MacLaine

Shirley MacLaine (õieti Shirley MacLean Beaty; sündinud 24. aprillil 1934 Richmondis Virginia osariigis) on Oscari pälvinud USA filmi- ja teatrinäitleja. 
Ta on kirjutanud autobiograafilisi teoseid ning teada-tuntud on tema usk reinkarnatsiooni. MacLaine'i vend on näitleja Warren Beatty.
Elukäik.
Ta sündis inglise päritolu filosoofiaprofessori Ira O. Beaty ja kanadalasest näitleja Kathlyn (MacLean) Beaty peres. Eesnimi pandi talle lapsnäitleja Shirley Temple'i auks. 
16-aastaselt tegi ta debüüdi New Yorgis Broadway teatris muusikalis "Me and Juliet". 
1954. aastal abiellus ta filmiprodutsent Steve Parkeriga, abielu lahutati 1982. Abielust sündis 1956. aastal Sachi Parker.
1955. aastal tegi MacLaine filmidebüüdi Alfred Hitchcocki linateoses "The Trouble with Harry". 1958. näitles ta filmis "Mõned tulid joostes" ja oli nomineeritud parima naisosatäitja Oscarile.
1969. aastal mängis ta muusikalis "Sweet Charity", kus esitas oma kuulsa laulu "If My Friends Could See Me Now".
1970. aastal avaldas MacLaine oma esimese elulooraamatu "Ära mäe otsast alla kuku".
1983. aastal mängis ta koos Jack Nicholsoniga komöödiafilmis "Terms of Endearment" ja pälvis selle osatäitmise eest Oscari.
Eesti Kultuurkapitali aastapreemia

Eesti Kultuurkapitali aastapreemia on Eesti Kultuurkapitali välja antav aastapreemia, mis määratakse aasta jooksul enim silma paistnud kultuuri- ja sporditegelastele. Igal aastal antakse välja kaheksa Eesti Kultuurkapitali aastapreemiat.
Aastapreemiaid antakse välja alates 1995. aastast.
Sihtkapitalid esitavad Eesti Kultuurkapitali aastapreemiale oma kandidaadid ning Eesti Kultuurkapitali nõukogu valib välja ühe laureaadi igas valdkonnas:
Preemiasumma suurused kinnitab Eesti Kultuurkapitali nõukogu igal aastal eraldi. Koos rahalise preemiaga antakse laureaadile preemia tunnusmärk. Alates 2013. aastast on selleks messingust kera ("Jonnakas", mille autorid on Risto Tali ja Rait Siska). Kera on valmistatud trugimise meetodil, kaetud poleeriga ning raskuseks tinavalu. Kerale on söövitatud Eesti Kultuurkapitali logo elemendid ning graveeritud valdkonna või sihtkapitali nimetus, laureaadi nimi ja aastaarv. Eesti Kultuurkapitali aastapreemiate ja sihtkapitalide elutööpreemiate laureaadid saavad kuldse poleeriga 200 mm diameetriga kera.
Helen Clark

Helen Clark (sündinud 26. veebruar 1950) on Uus-Meremaa poliitik, peaminister 5. detsembrist 1999 kuni 19. novembrini 2008.
Ta on Uus-Meremaa Tööpartei liige.
Suntribe

Suntribe oli tütarlasteansambel, kvintett, mis esindas Eestit 2005. aasta Eurovisiooni lauluvõistlusel Kiievis lauluga "Let's Get Loud". Poolfinaalis saadi 18. koht ja lõppvõistlusele ei pääsetud.
Bändi pani kokku produtsent ja helilooja Sven Lõhmus. Lauljad Rebecca Kontus, Mari-Leen Kaselaan, Laura Põldvere ja Jaanika Vilipo leidis Lõhmus raadio Sky Plus korraldatud eurolauljakonkursilt. Hiljem lisandus bändi viies liige, mulatitarist keelpillimängija Daana Ots.
Suntribe läks laiali peatselt pärast edutut võistlust Kiievis. Mari-Leen Kaselaan ja eriti Laura Põldvere on saavutanud märkimisväärset edu sooloartistina.
Tiiu Tulp

Tiiu Tulp (esinejanimi Tiiu; sündinud 16. jaanuaril 1976) on eesti laulja, konkursi "Kaks takti ette" võitja 1995. 
Õppinud Georg Otsa nimelises muusikakoolis muusikateooriat ja laulmist Mare Väljataga õpilasena. 
Telekonkursilt alguse saanud koostöö helilooja Ivar Mustaga päädis sooloplaadi "Magusad huuled" ilmumisega sama aasta sügisel. Plaati ei saatnud edu ning Tulp kadus kiiresti suurelt lavalt. Tiiu Tulp on hotelli meelelahutusprogrammi lauljana üles astunud ka Jaapanis.
Tuntuimad Tulbi esitatud laulud olid "Nukuke" ja sooloplaadi nimilaul "Magusad huuled". "Nukukesest" on kujunenud 1990. aastate eesti diskomuusika ("päkapikudisko") ere stiilinäide, mida on parodeerinud Koit Toome saatesarjas "Su nägu kõlab tuttavalt".
Praegu tegeleb Tiiu Tulp (abiellumise järel Tiiu Kanter) äriga. Muusikategemisest on ta loobunud, kuigi on andnud mõne üksiku kontserdi.
2009. aastal mängis ta pisirolli telesarjas "Kelgukoerad".
Rahvusvaheline haiguste klassifikatsioon

Rahvusvahelist haiguste klassifikatsiooni (lühend RHK) võib vaadelda kui jaotiste süsteemi, millesse haigused on määratud vastavalt kehtestatud kriteeriumidele. 
RHK eesmärgiks on võimaldada eri riikides eri aegadel kogutud suremuse ja haigestumuse andmete süstemaatilist registreerimist, analüüsimist, interpreteerimist ja võrdlemist. 
RHK kasutatakse haiguste diagnooside ja muude terviseprobleemide ülekandmiseks sõnadest tärkkoodi, mis võimaldab andmete hõlpsat säilitamist, otsingut ja analüüsi. 
Praktikas on RHK kujunenud rahvusvaheliseks standardseks diagnostiliseks klassifikatsiooniks kõikidel üldepidemioloogilistel ja mitmel tervishoiu juhtimisalasel otstarbel. Nende hulka kuulub rahvastikurühmade üldise tervisliku olukorra analüüs ja haiguste ning muude terviseprobleemide esinemissageduse ning levimuse seire haigestunud isikuid iseloomustavate muude tunnuste ja olukordade suhtes.
Kompanii (ettevõte)

Kompaniideks on varem nimetatud ettevõtteid, seltse või ühisettevõtteid, mis on mõnel börsil noteeritud või tegutsevad (tegutsesid) mõnes kindlas valdkonnas: tööstuses (nt naftatööstuses), transpordis (nt laevanduses, lennunduses), kindlustuses, kaubanduses (nt koloniaalsed India jt kaubakompaniid). 
Praegu sõnal "kompanii" on Eestis keeles tähendus (ettevõte).
Rühm (sõjandus)

Rühm on relvajõudude maismaavägede taktikaline allüksus, milles on sõltuvalt otstarbest tavaliselt 15–50 inimest. Rühma koosseisus on tavaliselt 3–4 jagu või meeskonda, neile lisaks võib olla ka väiksemaid otsealluvusega gruppe. Rühma struktuur ja koosseis sõltuvad konkreetsest otstarbest ja ülesannetest. 
Rühma juhib rühmaülem, kelleks on tavaliselt nooremohvitser (leitnant, nooremleitnant), harvem vanemallohvitser (vanemveebel). Rühmaülema esimene asetäitja on reeglina vanemallohvitserist rühmavanem.
Rühmade näiteid: 
4–5 rühma moodustavad kompanii, patarei, eskadroni või roodu (kompanii traditsiooniline slaavipärane nimetus Vene Föderatsiooni relvajõududes ja mõningates endistes Varssavi Lepingu Organisatsiooni (Varssavi pakti) riikides).
RHK-1

RHK-1
Rahvusvaheline surmapõhjuste loendi 1. redaktsioon valmis Jacques Bertilloni eestvedamisel. Kinnitati RHK-1 esimesel rahvusvahelisel surmapõhjuste ülevaatamise konverentsil ("International Conference for the Revision of International List of Causes of Death"), mis toimus Pariisis 21. augustil 1900. Konverentsist võtsid osa 26 riigi esindajad.
RHK-1 sisaldas 191 surmapõhjuse nimetust, millest üle veerandi (55 nimetust) moodustasid nakkushaigused.
The Ark

The Ark on Rootsi glämmrokiansambel, mis asutati aastal 1991.
Bändi liikmeteks on Ola Salo (vokaal ja klaver), Mikael Jepson (kitarr ja taustalaul), Martin Axén (kitarr ja taustalaul), Leari (Lars Ljungberg) (bass ja taustalaul), Sylvester Schlegel (trummid ja taustalaul) ja Jens Andersson (klahvpill).
Üldiselt bändi koostööl valminud laulusõnad on alati vastuolulised. Näiteks 2002. aasta singel "Father of a Son" räägib homoseksuaalsete inimeste õigusest saada lapsi. 2006. aasta oktoobris kritiseeriti Ola Salot ja tema bändi USA publiku poolt mõnede vastuoluliste kommentaaride eest Washingtonis, viidates 11. septembril 2001 toimunud terrorirünnakutele.
The Ark esindas 2007. aasta Eurovisiooni lauluvõistlusel Helsingis Rootsit lauluga "The Worrying Kind". Nad saavutasid 53 punktiga 18. koha.
The Ark on teinud koostööd selliste bändidega nagu The Darkness ja The Cardigans.
House

"House"-muusika on üks elektroonilise muusika žanre, mille lõid klubidiskorid (DJ) ja muusikaprodutsendid 1980. aastate alguses Chicagos. Võrreldes diskoga on "house"-muusika veidi süngem ja minimalistlikum, kuna "house" kasutab diskost erineva kõlapildiga helisid, mida saavutab muuhulgas süntesaatoritega, funki ja souli.
Teke.
Sõna "house" päritolu üle on kaua juureldud ja vaieldud. Kõige tõenäolisem on, et see on pärit Chicago ööklubist The Warehouse, kus mängis legendaarne diskor Frankie Knuckles. Klubi külastasid peamiselt mustanahalised ja latiinod. Muusikapoed hakkasid müüma imporditud vinüülplaate, mida nad algul nimetasid "nagu laohoones mängitud" (ingl "as played at the warehouse"), kuid hiljem hakati seda nimetama "house"-muusikaks (ingl "house music"). Esimeste "house"-muusika esitajate seas olid Frankie Knuckles, Larry Heard, Chip E, Tyree Cooper, Rocky-Jones, Ron Hardy, DJ Leonard "Remix" Rroy ja paljud teised.
"House"-muusika mõjutajad.
Frankie Knuckles.
Üheks peamiseks DJ-ks tol ajal oli New Yorgis sündinud Frankie Knuckles, keda hakati hüüdma "house"'i ristiisaks (ingl "the Godfather of House"). Ta oli n-ö heliarhitekt, kes eksperimenteeris helidega, lisades helide miksimisel täiesti uue dimensiooni. Õieti ta võttis töötlemata diskomaterjali, pani selle pöörlema ning lisas sellele eelprogrammeeritud trummipala, et luua ühtlane 4/4 tempo. Ta mängis õhtuti 8–10 tundi. Tänu temale peeti ööklubi The Warehouse kõige atmosfäärilisemaks kohaks Chicagos.
Larry Levan.
Frankie Knucklesi sõber Larry Levan oli Brooklynist pärit mustanahaline teismeline nagu ka tema sõber Frankie. Nimelt oli Larry see, kes soovitas avada Chicagos ööklubi The Warehouse. Ent asjad võtsid vale pöörde ning lõppude lõpuks pidi Larry Levan ikkagi keerutama plaate New Yorgi Paradise Garage'is. Larry Levan ja Frankie Knuckles olid kaks väga tähtsat isikut "house"-muusika ja tänapäeva tantsu valdkonna arendamises.
"House"-muusika edu Suurbritannias.
"House"-muusika jõudis Inglismaale 1980. aastate lõpul tänu Ibiza saarele, kus toimusid meeletud peod. 1986. aasta suvel ilmusid kolm "house"-stiilis laulu kümne parima hulka. Nendeks olid Farley "Jackmaster" Funki laul "Love Can't Turn Around", Raze'i "Jack The Groove" ja Steve "Silk" Hurley "Jack Your Body". On öeldud, et "house"-muusikat populariseerisid inglased, kes mõtlesid välja "acid house"'i ning hiljem tõid muudetud "house"'i versiooni tagasi Ameerikasse. Tänu "acid house"'ile jõudis "house" laiema avalikkuse ette ning "house"-muusikast sai tantsumuusika ka valgenahalistele.
"Acid house".
Tegelikult sai "acid house" alguse juba 1985. aastal Chicagos. DJ Pierre ja ta sõbrad vajutasid oma Rolandi 303 süntesaatori peal ühte nuppu ning avastasid, et "acid house"'i jaoks vajaminev heli oli juba selles olemas. DJ Pierre ja ta sõbrad lõid loo "Acid Trax", mis oli neile omaselt varastatud Ron Hardy poolt ja antud välja pealkirjaga "Ron Hardy's Acid Trax".
Ojasilm

Ojasilm ("Lampetra planeri") on silmuliste seltsi kuuluv veeloom.
Ojasilm on jõesilmust väiksem, kasvab 10–16 cm pikkuseks, vastseaeg kestab 3–4 aastat.
Eelistab kiirevoolulisi ja liiva- või kruusapõhjalisi väiksemaid jõgesid ja ojasid. Levinud Euroopas. Eestis suhteliselt laialt levinud.
Ogalik

Ogalik ("Gasterosteus aculeatus") on ogalikuliste seltsi kuuluv väike kala, millele on iseloomulikud keha katvad luuplaadikesed ja seljauime ees paiknevad ogad. Nad on laialdaselt levinud põhjapoolkera rannikumeredes ning neid võib kohata nii mere- kui ka magevees.
Ogalikud on tuntud isahoole poolest: just isased kalad ehitavad pesa ning hoolitsevad marja ja vastsete eest.
Kirjeldus.
Ogalik on väikekala, kes kasvab kuni 10 cm pikkuseks ja 4 g raskuseks, eluiga ei ületa tavaliselt 4 aastat. Tema seljauime sees on kolm pikka oga, keha katavad luuplaadid, soomused puuduvad. Kehavärvuselt on ülaosa rohekaspruun kuni hõbedane, altpoolt hõbedane või valge. Kudemisajal muutub isaste värvus: silmad sinaka läikega, kõhualune punane, selg sinakas roheline.
Ogalik on levinud jõgedes, järvedes ning väiksema soolsusega meredes kogu Euroopas, Alžeerias, Aasia põhjaosas ja Põhja-Ameerika vetes. Eelistab veekogus taimestikuvööndi liivast või mudast põhja.
Erinevalt enamikust kaladest erineb ogaliku kudemisperiood selle poolest, et esineb lõimetishooldus, kusjuures isane ehitab selle jaoks omapärase pesa.
Rahvapäraseid nimetusi.
Luuk, krepka, pistakarka, hakk, raudak, raudkala, sitapiik, täägel, traks jne.
Püük Eestis.
Eestis on ogalikke kalastatud suuresti ainult Kaberneeme rannas ja Kaberneeme lahe saartel ning rohkem näljaaegadel. Eesti Vabariigi ajal tõusis aga nende järele nõudmine, kuna linnufarmides peeti neid väga heaks söödaks ja munatoodangu tõstjaks. Hiljem lisandusid ka karusloomakasvatused.
Suuremahulist ogalikupüüki alustas Jüri Art ning erilist edu saavutas selles Ferdinand Art. Näiteks 1930. aastate lõpus püüdis viimane aastas 20–25 tonni ogalikke (samas oli kogu küla toodang umbes 40 t ja võib-olla ka natuke enam). Püük oli iseäranis tulusam septembrist detsembri lõpuni ja seda ka Nõukogude ajal, kuna neid oli siis kergem turustada ning erinevalt teistest kalaliikidest sai neid püüda ranna lähedalt, mis oli sügisesi mereolusid arvestades eelistatud. Püügiviis hakkas kaduma 1975. aasta järel seoses Ferdinand Arti surmaga.
Luukarits

Luukarits ("Pungitius pungitius") on ogalikuliste seltsi kuuluv kala.
Luukarits on väike kala, kellel pole töönduslikku tähtsust, kasvab kuni 5–7 cm pikkuseks. Tema seljauime ees asetseb 7–11 (tavaliselt 9–10) sissetõmmatavat oga. Keha ülaosa on hallikasroheline kuni pruunikas, küljed heledamad ja hõbedase läikega, keha katavad kuni 10 luuplaati. Kudemisperioodil kannavad isased pulmarüüd.
Luukarits on levinud aeglase vooluga jõgedes ja ojades, järvedes ning riimveelisel rannikualal. Levikuala pole väga palju uuritud, aga ilmselt sarnaneb see ogaliku levilaga, välja arvatud lõunapoolsemad alad, samuti esineb teda väiksemal määral kui ogalikku.
Raudkiisk

Raudkiisk ("Spinachia spinachia") on ogalikuliste seltsi kuuluv kala.
Raudkiisk kasvab 17–20 cm pikkuseks ja 7 g raskuseks. Keha on sale ja pikk ning kaetud 50 luuplaadiga, seljauime ees paiknevad 14–17 (harilikult 15) sissetõmmatavat oga.
Raudkiisk on levinud vaid soolases vees (meredes) Euroopa rannikualal Biskaia lahest kuni Nordkapini.
Konvektsioon

Konvektsioon (inglise keeles "convection") on soojuse levimine koos liikuva vedeliku või gaasiga, harilikult õhuga. Atmosfäärifüüsikas ja meteoroloogias mõistetakse seda füüsikalist nähtust kui õhu püstsihilist liikumist, mis on tingitud alumiste õhukihtide ebaühtlasest soojenemisest.
Eristatakse loomulikku ja sundkonvektsiooni:
Konvektiivne soojusülekanne võib toimuda nii voolise (vedeliku, gaasi) sees kui ka liikuva voolise ja tahkise vahel.
Konvektsioonil põhineb soojusvahetus looduses (atmosfääris, veekogudes), samuti on konvektsioonil oluline osa tehnilistes seadmetes (näiteks keskküttesüsteemis).
Mart Laagus

Mart Laagus (10. juuli 1905 Vana-Pärnu – 2. september 1990 Lund) oli eesti kalandustegelane, aastatel 1936–1940 Kalanduskoja esimees.
Ta õppis aastatel 1913–1917 Pärnus Brackmanni nimelises algkoolis, 1917–1922 Pärnu Kaubanduskoolis ja 1930–1931 Pärnu Kalanduskoolis.
Ta töötas Pärnus maalrina, ajakirja Kalandus kaastöölisena, Pärnu Kalanduskoolis õpetajana ja Pärnu Mere- ja Kalameeste Ühisuses Jahta kalakaubandusosakonna juhatajana, aastatel 1928–1936 ärijuhina, aastatel 1929–1930 abiesimehe ja 1930. aastal esimehena.
1944. aastal põgenes ta Rootsi. Seal oli ta ajakirja Eesti Kalur toimetuskolleegiumi liige.
Ta on maetud Vana-Pärnu kalmistule.
Isiklikku.
Laagus abiellus 1940. aastal Pärnus Hilja Jakobiga (1921–2005).